OpenLLM-France/wikimedia huggingface dataset:
# Jambaljamts Sainbayar

Jambaljamts Sainbayar (en mongol, Жамбалжамц Сайнбаярын) (Ulaanbataar, Mongòlia, 4 de setembre de 1996) és un ciclista mongol de l'equip Burgos BH. És l'actual campió de Mongòlia i medallista als Jocs Asiàtics. És el primer corredor de Mongòlia a convertir-se en ciclista professional.

## Trajectòria esportiva

El 2019 Jambaljamts va aconseguir la seva primera victòria al ciclisme professional asiàtic al Tour de Fuzhou, on va guanyar l'etapa reina. El 2021 va fitxar per l'equip Terengganu Polygon Cycling Team, amb el qual va competir fins a la temporada 2023-2024. Aquell mateix any va aconseguir el jersei groc de campió del Tour de Tailàndia i la primera posició al Gran Premi de Kahramanmaraş, Turquia. El 2022 durant el Tour de Langkawi va vestir el maillot blanc de millor ciclista asiàtic durant dues etapes, però va finalitzar la competició en novena posició. Aquell mateix any va aconseguir el campionat nacional de Mongòlia per primera vegada.
El 2023 Jambaljamts va acabar segon al Tour de Tailàndia i va mantenir-se invicte com a campió nacional de ciclisme de Mongòlia. A finals del mateix any va fitxar per l'equip espanyol Burgos BH. Al març de 2024 va debutar en la competició europea a la Volta de Catalunya, on va finalitzar en 132ena posició a la classificació general.
Va aconseguir classificar-se per disputar les proves de ciclisme dels Jocs Olímipics d'Estiu de 2024, a París. Va assolir la 28a posició a la cursa individual contrarellotge i la 57a posició en la prova de ruta.

## Palmarès

* 2018
** Campió de Mongòlia en ruta júnior
* 2019
** Vencedor d'una etapa al Tour de Fuzhou
* 2020
** 1r al Tour de Phuket i vencedor d'una etapa
* 2021
** 1r al Kahramanmaraş Grand Prix
** 1r al Tour de Tailàndia
* 2022
** Campió de Mongòlia en contrarellotge
** 1r a la Minjzand LLC Race i vencedor de 3 etapes
** 1r al Tour de Mongòlia i vencedor de 5 etapes
** 1r al Grand Prix Develi
** Vencedor d'una etapa al Tour de Sakarya
* 2023
** Campió de Mongòlia en ruta
** Vencedor d'una etapa al Tour du Huangshan
** Vencedor d'una etapa al Tour de l'Iran
* 2024
** Campió de Mongòlia en contrarellotge

## Notes

* ↑ Aquest nom segueix l'onomàstica mongola; el cognom és Jambaljamts.

## Referències

* ↑ «Jambaljamts Sainbayar» (en castellà), 02-01-2024. [Consulta: 2 agost 2024].
* ↑ «Jambaljamts Sainbayar, campeón de Mongolia, ficha por el...» (en castellà). [Consulta: 2 agost 2024].
* 1 2 «Jambaljamts Sainbayar». [Consulta: 2 agost 2024].
* ↑ «TOUR OF THAILAND CLASIFICACIONES 2021» (en castellà). Eurosport, 2021. [Consulta: 2 agost 2024].
* ↑ Ishak, Fadhli. «TSG duo shine in LTdL | New Straits Times» (en anglès), 15-10-2022. [Consulta: 2 agost 2024].
* ↑ «National Championships Mongolia ME - ITT 2022 Time trial results». [Consulta: 2 agost 2024].
* ↑ «Events and medals» (en anglès). COI, 03-08-2024. [Consulta: 4 agost 2024].
# Drelsdorf

Drelsdorf (frisó septentrional goesharder Trölstrup, danès Trelstorp) és una ciutat del districte de Nordfriesland, dins l'Amt Mittleres Nordfriesland, a l'estat alemany de Slesvig-Holstein. Es troba a 15 kilòmetres d'Husum El municipi es divideix en els districtes d'Ortsteile Drelsdorf, Norderfeld, Osterfeld, Morgenstern i Petersburg-Mühle.

## Referències

* ↑ «Schleswig-Holstein (Germany): Cities and Communes in Counties - Population Statistics, Charts and Map». [Consulta: 15 març 2025].
* ↑ «Relation: Drelsdorf (1415602) bei OpenStreetMap (Version #14)».
* ↑ «Wohnplatzverzeichnis Schleswig-Holstein 1987».
# James Hummitzsch Flynn

James Hummitzsch Flynn (Paterson, 8 d'agost de 1907 - West Orange, 15 d'agost de 2000) fou un tirador d'esgrima estatunidenc, especialista en sabre, guanyador d'una medalla olímpica.
El 1948 va prendre part en els Jocs Olímpics d'Estiu de Londres, on guanyà la medalla de bronze en la prova del sabre per equips del programa d'esgrima.

## Referències

* ↑ «Olympedia – James Flynn». [Consulta: 24 novembre 2023].
# James Stillman Rockefeller

James Stillman Rockefeller (Manhattan, 8 de juny de 1902 - Greenwich, 10 d'agost de 2004) va ser un destacat membre de la família Rockefeller dels Estats Units. Va guanyar una medalla olímpica de rem i posteriorment fou president del què acabaria sent Citigroup. Va ser administrador del Museu Americà d'Història Natural i membre de la junta de supervisors del Memorial Sloan Kettering Cancer Center.
Fill de William Goodsell Rockefeller (1870-1922) i Elsie Stillman, va néixer al barri de Manhattan de la ciutat de Nova York. Es va graduar a The Taft School, Watertown, Connecticut el 1920 i a la Universitat Yale el 1924. Aquell mateix any Rockefeller va capitanejar una tripulació de companys de Yale que va guanyar una medalla d'or en la prova del vuit amb timoner del programa de rem en els Jocs Olímpics d'Estiu de París. Rockefeller va aparèixer a la portada de la revista Time el 7 de juliol de 1924.
En tornar dels Jocs Olímpics va passar els sis anys següents al banc Brown Bros. & Co., de Wall Street. El 1930 entrà a treballar al National City Bank de Nova York, del qual en va ser president de 1952 a 1967. Durant la Segona Guerra Mundial va servir a l'Airborn Command.

## Referències

* 1 2 «James Stillman Rockefeller». Olympedia. [Consulta: 23 setembre 2024].
* 1 2 3 4 5 «James S. Rockefeller, 102, Dies; Was a Banker and a '24 Olympian». , 11-08-2004. «James Stillman Rockefeller, who helped capture an Olympic rowing title for the United States before a banking career with a company that eventually become Citigroup, died yesterday at his home in Greenwich, Conn., his family announced. He was 102. ...»
* ↑ Citigroup Company history – CitiBank – 1940–55 «Citi's - History». Arxivat de l'original el June 4, 2011. [Consulta: 15 octubre 2016].
# Escut de Mali

L'escut de Mali, més aviat un emblema que no un escut heràldic, fou aprovat oficialment el 1973, segons l'ordre núm. 56/CMLN del 20 d'octubre.
És de forma circular, amb el camper d'atzur (oficialment, «blau cel»). Al centre hi figura la mesquita de Djenné, de color gris argila, sobremuntada d'un «voltor llegendari» volant, de color gris fosc, i acompanyada al peu d'un sol ixent d'or. Per davant del sol, dos arcs adossats, tensats per la fletxa, de sable. A la part superior, el nom oficial de l'estat en francès: RÉPUBLIQUE DU MALI; a la inferior, el lema nacional: UN PEUPLE – UN BUT – UNE FOI ('Un poble – Una meta – Una fe'); totes dues inscripcions, en lletres majúscules de sable.
L'escut actual es basa en l'adoptat arran de la independència el 1960, que tenia els mateixos elements però amb els colors de la bandera estatal.

## Vegeu també

* Bandera de Mali

## Enllaços externs

* Presidència de la República de Mali – Símbols de la República Arxivat 2007-12-15 a Wayback Machine. (francès)
* Hubert Herald – Escut de Mali (anglès)
# Primer llibre de les Cròniques

El Primer llibre de les Cròniques (en hebreu, דִּבְרֵי הַיָּמִים א, "Divrei Hayamim Álef", «Els annals dels dies») és un llibre de l'Antic Testament que narra la vida dels regnes d'Israel. Forma un tot unitari amb el Segon llibre de les Cròniques, la divisió es deu només a l'extensió del text. La crònica, d'autor desconegut però escrita probablement al segle iv aC o principis del III aC, se centra en l'ascens al poder de David i el seu regnat però amb un accent religiós absent d'altres llibres com el Primer llibre dels Reis. L'objectiu central del llibre és mostrar la unitat del judaisme i exhortar a la veneració de Déu.
La Septuaginta i la Vulgata l'anomenen Παραλειπομένων ('Paraleipomenon', «allò que ha estat omès») perquè incorpora fets marginals i textos complementaris.

## Contingut

* 1. Genealogies. I, 1 - IX, 44.
* 2. La mort de Saül. X, 1 - XIV
* 3. El regne de David. XI, 1 - XXII, 1
* 4. El Temple i els levites. XXII, 2 - XXVII, 34
* 5. Els últims anys del rei David. XXVIII, 1 - XXIX, 30.

## Referències

* ↑ Dunn, James D.G. (ed.). Eerdmans commentary on the bible. Grand Rapids, Mich: Eerdmans, 2003, p. 282-283. ISBN 9780802837110.
# Dennstaedtiàcies

Les dennstedtiàcies (Dennstaedtiaceae) són una família de falgueres de l'ordre Polypodiales, l'única del subordre Dennstaedtiineae. Inclou unes 240 espècies, entre les que destaca falguera aquilina, que és la falguera més abundant a nivell mundial.
Els membres d'aquesta família acostumen a tenir fulles molt dividides. Segons els estudis genètics es tracta d'un grup monofilètic. La reclassificació de la família Dennstaedtiaceae i la resta de les falgueres monilofites va ser publicada el 2006, i revisada al 2016.

## Referències

* ↑ «The number of known plants species in the world and its annual increase». Phytotaxa. Magnolia Press, 261, 3, 2016, p. 201–217. DOI: 10.11646/phytotaxa.261.3.1.
* 1 2 Smith, A. R., K. M. Pryer, et al. (2006). "A classification for extant ferns." Taxon 55(3): 705-731
* ↑ PPG I «A community-derived classification for extant lycophytes and ferns». Journal of Systematics and Evolution, 54, 6, 2016, p. 563–603. DOI: 10.1111/jse.12229.
# Jane Arthur

Jane Arthur (de soltera Jane Glen, 18 de novembre del 1827 - 25 de maig del 1907) fou una filantropa feminista, sufragista i activista escocesa. Fou la primera dona membre d'una junta escolar escocesa.

## Biografia

Jane Glen nasqué a Foxbar, a Renfrewshire, el 18 de novembre del 1827; sos pares eren Jessie Fulton i Thomas Glen. La seua família estava relacionada amb el fabricant de fils Group Coats. El 1847, es va casar amb James Arthur. Els Arthur venien roba a l'engròs i compraren una propietat a Barshaw. Un dels seus fills, Matthew, es va convertir en Lord Glenarthur.
Les eleccions de dones a les juntes escolars s'aprovaren en la Llei d'Educació escocesa de 1872. El 1873, Jane Arthur fou la primera escocesa a presentar-se i ser triada membre de la junta escolar de Paisley. Una mica més tard foren triades Phoebe Blyth i Flora Stevenson per a la junta escolar d'Edimburg.
Jane Arthur feu campanya a favor del sufragi femení i de la temprança, i va becar un estudiant de Renfrewshire i una estudiant de medicina. El 1892 creà l'Arthur Fellowship per a promoure l'educació mèdica de les dones. Jane Arthur també va crear la Societat Dorcas a finals de la dècada dels 1880 per a proporcionar roba als que es recuperaven en Paisley Infirmary i, amb el seu espòs, proporcionava sopa i pa a les persones sense recursos que havien sortit recentment de l'hospital. El 1903 es creà el Fons Jane Arthur per a pagar la recuperació de pacients sense diners. Arthur també fou vicepresidenta de l'Associació Sanitària de Dames de Paisley, que, el 1866, construí banys públics. La seua germana n'era la presidenta. Ella i el seu espòs col·laboraren en la construcció de la casa d'hostes Paisley i proporcionaven te als interns de la casa. Participà activament en el moviment sufragista i hi fou recolzada pels membres masculins de la seua família.

## Bibliografia

The Biographical Dictionary of Scottish Women parla sobre Jane Arthur, per C. Joan McAlpine.

## Referències

* 1 2 3 4 5 6 7 8 «Jane Arthur | Mapping Memorials to Women in Scotland». web.archive.org, 24-06-2016. Arxivat de l'original el 2016-06-24. [Consulta: 15 abril 2023].
* 1 2 3 Scott Graham Abacus. «TheGlasgowStory: Jane Arthur». www.theglasgowstory.com. [Consulta: 15 abril 2023].
* ↑ Hall, Catherine. Defining the Victorian Nation: Class, Race, Gender and the British Reform Act of 1867. Cambridge University Press, 2000, p. 158. ISBN 9780521576536.
* ↑ Reynolds, Siân. Paris-Edinburgh: Cultural Connections in the Belle Epoque. Ashgate Publishing, 2007, p. 186. ISBN 9780754683025.
* ↑ Leneman, Leah. Guid Cause: Women's Suffrage Movement in Scotland. Mercat Press, 1995.
# Florida Panthers

Els Florida Panthers són un equip professional d'hoquei sobre gel de Florida, Estats Units, i juga a la National Hockey League a la Divisió Sud-est. L'equip fou fundat el 1993 a Sunrise (Florida), una ciutat propera a Fort Lauderdale.
Els Florida Panthers tenen la seva seu al BankAtlantic Center de 20.000 espectadors, inaugurat el 1998. L'equip juga amb jersei blau amb bandes vermelles i pantalons blaus a casa, i amb jersei blanc amb bandes vermelles i pantalons blaus a fora.

## Història

El 10 de desembre de 1992 l'NHL va atorgar una franquícia d'expansió a un projecte liderat per Wayne Huizenga, fundador de Blockbuster Video, que establiria un equip d'hoquei sobre gel a l'estat de Florida. El nou equip es diria Florida Panthers i, juntament amb els Anaheim Ducks, va debutar a la temporada 1993-94 en un partit davant Chicago Blackhawks que va acabar amb un empat 4-4. En la seva primera temporada els Panthers van estar a punt de classificar-se per playoff encara que no van aconseguir el seu propòsit per tan sols una posició. Part del seu èxit es va deure a les tàctiques del seu primer entrenador, Roger Neilson, que va emprar un sistema ultradefensiu però eficaç.

## Palmarès

* Trofeu Príncep de Gal·les (1): 1995-96

## Enllaços externs

* Florida Panthers - Lloc web oficial
# 175R

175R (１７５Ｒ, Inago Raidā) és una banda japonesa de ska punk de Kitakyūshū, Prefectura de Fukuoka.

## Discografia
### Àlbums

* Go! Upstart! (febrer del 2002)
* Songs (18 de juny del 2003)
* Melody (1 de setembre del 2004)
* 7 -Seven- (22 de febrer del 2006)
* Bremen (25 d'abril del 2007)

### Singles

* "From North Nine States" (juny del 2001)
* "Stand By You!!" (July 2002, senzill compartit amb Shaka Labbits)
* "Happy Life" (ハッピーライフ, Happii Raifu, 16 de gener del 2003)
* "Sora ni Utaeba" (空に唄えば, If You Sing to the Sky, 16 d'abril del 2003)
* "Tegami" (手紙, Letter, 12 de novembre del 2003)
* "Glory Days" (3 de març del 2004)
* "Yuyake Falsetto" (夕焼けファルセット, Evening Falsetto, 21 de juliol del 2004)
* "Orange" (17 de novembre del 2004) (amb Kick the Can Crew)
* "Graffiti" (グラフィティー, Gurafitī, 22 de març del 2005)
* "Melody" (メロディー, Merodī, 7 de setembre del 2005)
* "Shine, Hikari no Michishirube/Shiroi Christmas" (シャイン、光の道しるべ/白いクリスマス, 30 de novembre del 2005)
* "Boku wa Nanda -Ōen Shitakunatta no da!! Version-" (ボクハナンダ ～応援シタクナッタノダ!! Ver.～, 8 de febrer del 2006)
* "Hatenaki Ashita e to" (果てなき明日へと, 1 de novembre del 2006)
* "Kimi to Himawari" (君と向日葵, 7 de febrer del 2007)
* "Yume de Aeta Nara..." (夢で逢えたなら…, If We Had Met in a Dream, 25 de juliol del 2007)
* "Start Line" (スタートライン, Sutā Rain, 29 d'agost del 2007)

### Home video

* Live! LiveE! Life? (desembre del 2003)
* Clips+ (gener del 2004)
* Live! Live! Life? (desembre del 2003) - Video, només 5000 còpies.
* Live at Budokan ´04 (desembre del 2004)

## Enllaços externs

* 175r @ J-Music Italia (italià)
# 3r districte de París

El 3r districte és un dels vint districtes de París, França. Es troba a la Riba Dreta del Sena.
El 3r districte conté la part més septentrional i calmada del barri medieval de Le Marais (mentre que el 4t conté la part meridional, més disbauxada i que comprèn el barri gai de París). La casa privada més antiga de París, construïda el 1407, es troba a la rue de Montmorency del 3r districte.
Un barri xinès petit però que creix ràpidament, amb immigrants de Wenzhou (Xina), està centrat a la rue au Maire, a prop del Conservatoire National des Arts et Métiers, que es troba al priorat medieval de Saint-Martin-des-Champs.

## Geografia

Amb una àrea de 1,171 km², el 3r districte és el segon més petit de la ciutat.

## Demografia

El 3r districte va assolir la seva població màxima abans del 1861, malgrat que el districte va començar a existir en la seva forma actual a partir de la reorganització de París el 1860. A l'últim cens (1999), la població era de 34.248 habitants, i comptava amb 29.723 llocs de treball.

### Població històrica

| Any (dels censos francesos) | Població | Densitat (hab. per km²) |
| 1861 (població màxima) | 99.116 | 84.642 |
| 1872 | 89.687 | 76,656 |
| 1954 | 65.312 | 55.822 |
| 1962 | 62.680 | 53.527 |
| 1968 | 56.252 | 48.038 |
| 1975 | 41.706 | 35.616 |
| 1982 | 36.094 | 30.823 |
| 1990 | 35.102 | 29.976 |
| 1999 | 34.248 | 29.247 |

## Barris

Cadascun dels vint districtes de París se subdivideix en quatre barris (quartiers). Aquests són els quatre barris del 3r districte:
* Quartier des Arts-et-Métiers
* Quartier des Enfants-Rouges
* Quartier des Archives
* Quartier Sainte-Avoye

## Llocs d'interès
### Llocs d'interès

* Le Marais (també al 4t districte)
* Conservatoire National des Arts et Métiers - campus principal
* Musée des Arts et Métiers
* Hôtel de Soubise
* Antiga fortalesa del Temple
* Museu Carnavalet
# Rockford (Minnesota)

Rockford és una població dels Estats Units a l'estat de Minnesota. Segons el cens del 2000 tenia 3.484 habitants.

## Demografia

Segons el cens del 2000, Rockford tenia 3.484 habitants, 1.296 habitatges, i 929 famílies. La densitat de població era de 782,1 habitants per km².
Dels 1.296 habitatges en un 44,1% hi vivien nens de menys de 18 anys, en un 55,2% hi vivien parelles casades, en un 11,7% dones solteres, i en un 28,3% no eren unitats familiars. En el 21,8% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,17.
Per edats la població es repartia de la següent manera: un 31,9% tenia menys de 18 anys, un 7,7% entre 18 i 24, un 39% entre 25 i 44, un 16,7% de 45 a 60 i un 4,8% 65 anys o més.
L'edat mediana era de 31 anys. Per cada 100 dones de 18 o més anys hi havia 99,5 homes.
La renda mediana per habitatge era de 51.349 $ i la renda mediana per família de 56.607 $. Els homes tenien una renda mediana de 37.112 $ mentre que les dones 29.395 $. La renda per capita de la població era de 20.675 $. Entorn del 6,5% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Rockford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# 3r districte de París

El 3r districte és un dels vint districtes de París, França. Es troba a la Riba Dreta del Sena.
El 3r districte conté la part més septentrional i calmada del barri medieval de Le Marais (mentre que el 4t conté la part meridional, més disbauxada i que comprèn el barri gai de París). La casa privada més antiga de París, construïda el 1407, es troba a la rue de Montmorency del 3r districte.
Un barri xinès petit però que creix ràpidament, amb immigrants de Wenzhou (Xina), està centrat a la rue au Maire, a prop del Conservatoire National des Arts et Métiers, que es troba al priorat medieval de Saint-Martin-des-Champs.

## Geografia

Amb una àrea de 1,171 km², el 3r districte és el segon més petit de la ciutat.

## Demografia

El 3r districte va assolir la seva població màxima abans del 1861, malgrat que el districte va començar a existir en la seva forma actual a partir de la reorganització de París el 1860. A l'últim cens (1999), la població era de 34.248 habitants, i comptava amb 29.723 llocs de treball.

### Població històrica

| Any (dels censos francesos) | Població | Densitat (hab. per km²) |
| 1861 (població màxima) | 99.116 | 84.642 |
| 1872 | 89.687 | 76,656 |
| 1954 | 65.312 | 55.822 |
| 1962 | 62.680 | 53.527 |
| 1968 | 56.252 | 48.038 |
| 1975 | 41.706 | 35.616 |
| 1982 | 36.094 | 30.823 |
| 1990 | 35.102 | 29.976 |
| 1999 | 34.248 | 29.247 |

## Barris

Cadascun dels vint districtes de París se subdivideix en quatre barris (quartiers). Aquests són els quatre barris del 3r districte:
* Quartier des Arts-et-Métiers
* Quartier des Enfants-Rouges
* Quartier des Archives
* Quartier Sainte-Avoye

## Llocs d'interès

* Le Marais (també al 4t districte)
* Conservatoire National des Arts et Métiers - campus principal
* Musée des Arts et Métiers
* Hôtel de Soubise
* Antiga fortalesa del Temple
* Museu Carnavalet
# Sunfish Lake (Minnesota)

Sunfish Lake és una població dels Estats Units a l'estat de Minnesota. Segons el cens del 2000 tenia 504 habitants.

## Demografia

Segons el cens del 2000, Sunfish Lake tenia 504 habitants, 173 habitatges, i 147 famílies. La densitat de població era de 123,2 habitants per km².
Dels 173 habitatges en un 42,2% hi vivien nens de menys de 18 anys, en un 78% hi vivien parelles casades, en un 5,2% dones solteres, i en un 15% no eren unitats familiars. En el 13,3% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,2.
Per edats la població es repartia de la següent manera: un 30% tenia menys de 18 anys, un 4,4% entre 18 i 24, un 19,2% entre 25 i 44, un 32,1% de 45 a 60 i un 14,3% 65 anys o més.
L'edat mediana era de 43 anys. Per cada 100 dones de 18 o més anys hi havia 91,8 homes.
La renda mediana per habitatge era de 148.410 $ i la renda mediana per família de 161.491 $. Els homes tenien una renda mediana de 100.000 $ mentre que les dones 55.714 $. La renda per capita de la població era de 82.347 $. Entorn del 0,7% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sunfish Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Sunfish Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Tamarack

Tamarack és una població dels Estats Units a l'estat de Minnesota. Segons el cens del 2000 tenia 59 habitants.

## Demografia

Segons el cens del 2000, Tamarack tenia 59 habitants, 30 habitatges, i 18 famílies. La densitat de població era de 6,3 habitants per km².
Dels 30 habitatges en un 23,3% hi vivien nens de menys de 18 anys, en un 43,3% hi vivien parelles casades, en un 13,3% dones solteres, i en un 40% no eren unitats familiars. En el 40% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,56.
Per edats la població es repartia de la següent manera: un 20,3% tenia menys de 18 anys, un 3,4% entre 18 i 24, un 22% entre 25 i 44, un 33,9% de 45 a 60 i un 20,3% 65 anys o més.
L'edat mediana era de 49 anys. Per cada 100 dones de 18 o més anys hi havia 113,6 homes.
La renda mediana per habitatge era de 20.625 $ i la renda mediana per família de 21.875 $. Els homes tenien una renda mediana de 22.083 $ mentre que les dones 7.083 $. La renda per capita de la població era de 35.197 $. Entorn del 8,7% de les famílies i el 10,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tamarack». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Tamarack». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].